《晚眺》
清代·奎林

绝塞居閒暂息机，晚云看尽揽征衣。夕阳下地群鸦集，风色横征一隼归。

壮岁自伤尘鬓改，故人渐觉尺书稀。酒酣独立苍茫里，何处高鸿避缴飞。

作者简介：（?—1792）清满洲镶黄旗人，富察氏，字直方。乾隆时从阿桂进兵金川。攻拔碉卡，身经百战，俘索诺木。擢伊犁将军。被劾夺爵落职。后授成都将军、参赞大臣，率师入藏，往攻廓尔喀，卒于途。